ვალკის მხარე
ვალკის მხარე (ლატვ. Valkas novads) — ლატვიის ადმინისტრაციულ-ტერიტორიული ერთეული. მდებარეობს ქვეყნის ჩრდილოეთ ნაწილში, ვიძემეს რეგიონში. მხარე მოიცავს 5 თემსა და ქალაქ ვალკას, რომელიც არის ადმინისტრაციული ცენტრი. ესაზღვრება ნაუკშენის, ბურტნიეკის, სტრენჩის, სმილტენესა და აპეს მხარეებს ლატვიაში და ვალგამიის მაზრას ესტონეთში. მხარე დაარსდა 2009 წლის 1 ივლისს, ლატვიის ადმინისტრაციულ-ტერიტორიული რეფორმის დასრულებისას ვალკის რაიონის ტერიტორიისგან.